hu pl hu hu hu hu hu hu hu pl hu hu hu hu hu hu hu hu hu hu hu hu hu hu pt hu hu hu hu cs hu hu hbs_lat pl hu hu hu hu hu hu hu hu hu es en en es tr es hu hu hu hu hbs_lat hu hu hu es en en es tr es hu hu hu hu hu hu hu hu hu hu hu hu hu hu hu hu hu hu id hu pl hu hu hu hu hu hu hu hu hu hu hu hu
Fent a Vas-hegy 80 hektáros szőlővel, gyümölcsössel, alant a Pinka patak csodás szurdokvölgye, a közelben a magyar-osztrák határ – itt vár Téged Felsőcsatár
Az eredetileg is egységes település legkorábbi írásos említése 1244-ből maradt fenn Chatar alakban. Neve alapján, amely pajzsgyártót jelent, a kora Árpád-kori szolgáló falvak közé számítják, ahol fegyvergyártók éltek, akik a közeli Óvár várához tartoztak.
A királyi várföldek eladományozása során 1244-ben IV. Béla az Óvárhoz tartozó birtokkal együtt Mod ispánnak juttatta. A 14-15. században az Óvári-család birtokában volt a falu. 1449-ben Hunyadi János a Csémi- és a Káldy-családnak adományozta egy részét. 1455-ben az egykori óvári várbirtokot a Baumkirchner-család kapta meg, akik ezt követően megvásárolták az Óváriak részeit is. Ekkor csatolták Szalónak uradalmához. A 16. században szerezték meg a Batthyányak, akik az 1532-ben, Kőszeg ostroma idején elpusztított lakosság helyett horvát telepeseket hívtak ide.
Az 1500-as évek végéről maradt fenn az első nyoma annak, hogy a település két részre szakadt. Ekkor már Alsócsatár köznemesi falu volt (Nemes Chatar, 1586), a főleg helyben élő családok (például Csiszár, Kéry, Weres, Molnár) tulajdonában. 1601-ben hat nemesi családfőt írtak össze, de ugyanebben a században túlnyomó része a Kéry-család birtoka lett. A későbbiekben a Batthyány-család erre a részre is kiterjesztette fennhatóságát.
Felsőcsatár, amelyet Nagycsatárnak is neveztek, jobbágyfalu maradt a feudális időszakban. A Batthyányak idején a szalónaki, majd a rohonci uradalomhoz tartozott, azok történetét követte, de tulajdonosai többször is zálogba adták. A 20. század első felében a Sághy-családé volt a határ nagy része.
A falut többször érte jelentős pusztítás. 1471-ben a Baumkirchnerek ellenfelei égették fel és rabolták el a jobbágyok javait. Az 1532-es török támadás mellett, 1553-ban pestis miatt tíz épület maradt üresen. 1574-ben a teljes település leégett az átvonuló zsoldos katonaság dúlása miatt. A Bocskai felkelés után 22 házat kellett újjáépíteni.
Mindkét helység határában a középkor óta folyt szőlőművelés. Alsócsatáron 1744-ben 64, Felsőcsatáron csaknem négyszáz kapásnyi területet írtak össze. Utóbbi hely hegymesteréről már a 17. század elejéről maradt fenn feljegyzés.
1921-ben a trianoni békeszerződést végrehajtó határmegállapító bizottság először Ausztriának ítélte, de a helybeli lakosok tiltakozása következtében megváltoztatták a döntést és 1923. március elején visszakerült Magyarországhoz.
A község határában 1952-ben zsírkő- (talkum) bányát nyitottak, amely egyetlen ilyen volt az országban. Az 1960-as években élte fénykorát az akkor több mint száz főt foglalkoztató üzem, a későbbi években csökkentette termelését és 1996 végéig működött.
Felsőcsatár Vas megyében, az ország nyugati határán, Szombathelytől 18 kilométerre található, a 89-es főút, illetve Nárai-Pornóapáti felől közelíthető meg. A Vas-hegy északkeleti lábánál romantikus, katlanszerű elhelyezkedését kiemeli a Pinka patak Ausztriából érkező 2 kilométeres szurdokvölgye. A község délnyugati részén emelkedő “Gora” 80 hektáros szőlő, gyümölcsös és szántó területén 220 gazdasági épület, illetve lakóház van. A község belterületi határának egy része magyar-osztrák határszakasz is.
Tudj meg többet a településünkről!
Hrvatski Glasnik – XXXII/14
Az egykori plébános, Ficzkó József születésének 250. évfordulójára emlékeztek Peresznyén, Branko Kornfeind atyát köszöntötték a születésnapján Nardán, nekrológ a szentpéterfai színész és táncos, Geosits Vince elhunyta alkalmából – ezekről is olvashat a Hrvatski Glasnik 2022. április 7-ei számában. (A horvát…
Sajnáljuk, jelenleg nincsen szavazás.
Partnereink Összes partner megtekintése
9794 Felsőcsatár, Petőfi S. utca 74.
© BurkonMédia - 2015 - Minden jog fenntartva! - E-mail: info@felsocsatar.hu
Küldés a(z) email címre Név Email címed Megszakítás
Nem sikerült elküldeni a bejegyzést - ellenőrizzük az email címet!
Email ellenőrzés sikertelen, próbáld újra
Sajnáljuk, a blog nem oszthat meg bejegyzéseket email-ben.